ออมสินเผยSMEแห่กู้ซอฟท์โลนเต็มวงเงินแล้ว
ผู้อำนวยการธนาคารออมสิน ปลื้มซอฟท์โลน 5 หมื่นล้านบาท คนแห่กู้เต็มวงเงินแล้ว
9 ก.พ. 2559

ผู้อำนวยการธนาคารออมสิน ปลื้มซอฟท์โลน 5 หมื่นล้านบาท คนแห่กู้เต็มวงเงินแล้ว 
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ตามที่รัฐบาลได้อนุมัติให้ดำเนินมาตรการการเงินการคลังเพื่อส่งเสริมผู้ประกอบการวิสาหกิจขนาดกลางและขนาดย่อม (เอสเอ็มอี ) ในระยะเร่งด่วน ผ่านโครงการสินเชื่อดอกเบี้ยต่ำ (ซอฟท์โลน) เพื่อเป็นเงินทุนหมุนเวียนให้แก่ผู้ประกอบการเอสเอ็มอี ระยะที่ 2 วงเงิน 5 หมื่นล้านบาท ให้สถาบันการเงินนำไปปล่อยสินเชื่อต่อแก่ผู้ประกอบการเอสเอ็มอีในอัตราดอกเบี้ย 4 % ต่อปี ซึ่งเริ่มตั้งแต่วันที่ 15 ม.ค. 59 นั้น ขณะนี้ ธนาคารออมสินได้ดำเนินการปล่อยกู้วงเงิน 5 ล้านบาทครบเต็มวงเงินแล้วตั้งแต่วันที่ในวันที่ 5 ก.พ. 59 ที่ผ่านมา โดยมีผู้ได้รับอนุมัติสินเชื่อใหม่กว่า  9,700 ราย คิดเป็นวงเงินเฉลี่ยต่อรายประมาณ 5.1 ล้านบาท